Vrou vas na haar man se doodŉ 43-jarige vrou is in hegtenis geneem nadat sy glo haar man doodgemaak het. Lt. Donald Mdhluli, woordvoerder van die polisie, sê die vrou en haar 46-jarige man het glo Saterdagoggend in ŉ argument betrokke geraak by hul huis in Mothibistad in die Noord-Kaap. Hy sê die vrou het glo haar man gedurende die argument teen ŉ staaldeur vasgeslaan. Hy is op die toneel dood. Die vrou is in hegtenis geneem en sal na verwagting binnekort in die Mothibistad-landdroshof verskyn.